BGRIM บวก 3% โบรกฯมองกำไรครึ่งปีหลังโตเด่น ชี้หุ้นแลกการ์ด แนะ “เก็งกำไร” เป้า 46.50 บ.
BGRIM บวก 3% โบรกฯแนะ “เก็งกำไร” ชูเป้า 46.50 บ. มองกำไรครึ่งปีหลังโตเด่นจากฐานต่ำในปีก่อน และราคาหุ้นยังแลกการ์ดกว่าหุ้นโรงไฟฟ้าใหญ่อื่น
31 ส.ค. 2564

ผู้สื่อข่าวรายงานว่าวันนี้ (31 ส.ค. 2564) ราคาหุ้นบริษัท บี.กริม เพาเวอร์ จำกัด (มหาชน) หรือ BGRIM ณ เวลา 15.00 น. อยู่ที่ระดับ 46.00 บาท เพิ่มขึ้น 1.25 บาท หรือ 2.79% โดยทำจุดสูงสุดที่ 46.50 บาท และทำจุดต่ำสุดที่ 45.00 บาท ด้วยมูลค่าการซื้อขาย 997.52 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (31 ส.ค.2564) โดย BGRIM ได้ประกาศ 7 ยุทธศาสตร์ระยะยาว ซึ่งมีเป้าหมายกำลังผลิตไฟฟ้าสูงถึง 10,000 MW ในปี 2573 ทำให้คาดเห็นดีล M&amp;A ใหม่ต่อเนื่อง ถึงแม้แนวโน้มต้นทุนก๊าซจะสูงขึ้นเมื่อเทียบกับช่วงครึ่งปีก่อน แต่คาดกำไรครึ่งปีหลัง 2564 ยังเติบโตสูงจากงวดเดียวกันของปีก่อน จากฐานต่ำในปีก่อน และราคาหุ้นยัง Laggard กว่าหุ้นโรงไฟฟ้าใหญ่อื่นอย่างบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC, บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ทั้งนี้แนะนำซื้อ “เก็งกำไร” ราคาเป้าหมาย 46.50 บาท พร้อมให้แนวรับที่ 44/45 บาท ส่วนแนวต้านที่ 47.50/48.50 บาท
 
 